open-index/open-wikipedia-markdown huggingface dataset:
Gregor

**Gregor** er en opprinnelig tysk form av det greske mannsnavnet *Grigórios* (*Γρηγόριος*), som har opprinnelse i *grigoros* (*γρηγορος*), «vaktsom».

*Gregor* har norsk navnedag 12. mars. Dette er dagen for Gregorsmesse (også kalt Gregorius ridder, Gregusmesse eller Groårsmesse) til minne om pave Gregor I den store som levde på 500-tallet.

## Utbredelse
*Gregory* var et vanlig navn i England i middelalderen.

*Gregory* var et populært navn i USA fra 1950-årene til 1980-årene.

*Gregor* er et vanlig navn i Slovenia. Andre former av navnet er svært vanlige i mange europeiske land og i USA. I Ungarn er kjæleformen *Gergő* mye mer utbredt enn den direkte formen *Gregerly*.

|}

## Kjente personer med navnet
Personene i listen er ordnet kronologisk etter fødselsår.
* Gregor av Nazianz (329–390), biskop i Konstantinopel 
* Gregor I (ca. 540–604), pave med tilnavnet «den store»
* Gregor II (669–761), pave
* Gregor III (?–741), pave
* Gregor IV (?–844), pave
* Gregor V (ca. 972–999), pave
* Gregor VII (ca. 1020–1085), pave
* Gregor VIII (ca. 1100–1187), pave
* Gregor IX (ca. 1170–1241), pave
* Gregor X (ca. 1210–1276), pave
* Gregor XI (1329–1378), pave
* Gregor XII (ca. 1326–1417), pave
* Gregor XIII (1502–1585), pave; innførte den gregorianske kalenderen
* Gregor XIV (1535–1591), pave
* Gregor XV (1554–1623), pave
* Gregor XVI (1765–1846), pave
* Gregor Mendel (1822–1884), østerriksk biolog
* Gregor III Laham (1933–), tidligere melkittisk patriark av Antiokia
* Gregor Jordan (f. 1966), australsk filmregissør
* Gregor Schlierenzauer (f. 1990), østerriksk skihopper

## Annen bruk av navnet
* Gregor Samsa, rollefigur i novellen *Forvandlingen* av Franz Kafka

## Navnedag
*Gregor* har navnedag i flere land, oftest 12. mars. Den norske navnedagen er .

## Referanser


## Eksterne lenker
*
Reima

**Reima OY** er et finsk selskap som produserer barneklær. Selskapet ble etablert i Kankaanpää i 1944, og het tidligere Kankama. Hovedkontoret ligger i Vanda i Finland. 

Reima er ledende i det nordiske markedet for barneklær, og har i tillegg et viktig marked i Russland.

I 2007 hadde Reima Groups virksomhet en samlet omsetning på 37 millioner euro.

Selskapet er også moderselskap for merker som *Tutta* og *Lassie*. 

Reima satser også på å utvikle teknologisk bekledning og elektrotekstiler, og har opprettet forskningssenteret *Clothing Plus Oy* i Kankaanpää som spesialiserer seg på teknologisk bekledning. 

## Referanser

## Eksterne lenker
*
Miller-Urey-eksperimentet

**Miller–Urey-eksperimentet** (eller **Urey-Miller-eksperimentet**) var et eksperiment utført i 1952 av Stanley Miller og Harold Urey som skulle simulere forholdene på Jorden da livet oppsto, og se om en kjemisk evolusjon kunne oppstå. Dette eksperimentet ble utført uten oksygen, fordi de visste at hvis oksygen var tilsatt, ville aminosyrene oksidere. Eksperimentet testet hypotesen av den sovjetiske forskeren Aleksander Oparin og J. B. S. Haldane om at forhold på den primitive jordkloden favoriserte kjemiske reaksjoner som resulterte i kjemiske sammensetninger som er grunnlaget for liv. Det regnes som et av de klassiske eksperimenter på grunnleggende liv, og resultatene ble publisert i 1953 på Universitetet i Chicago.

En ny gjennomgang av resultatene i oktober 2008 viste at 22 aminosyrer ble laget, istedenfor de 5 som først ble påvist.

Spesielt ble eksperimentet som var ment å simulere et vulkansk utbrudd analysert. Disse nye resultatene gir klarere bevis på at biologiske molekyler kan dannes fra enkle kjemikaliebestanddeler.

## Referanser


## Eksterne lenker
* Nytt liv i stinkende ursuppe – forskning.no
Joe Adams

**Joe Adams** (født 1931 i Australia) er en seilbåtkonstruktør med kontor i Sydney. Han har konstruert kjølbåter som kjennetegnes ved et lett deplasement, smalt skrog og brøkdelsrigg. Han har konstruert flere meter-båter, og disse har lang lang vannlinje som ikke tar hensyn til IOR-regelen. Adams-båten «Helsal» slo i 1973 den 11 år gamle Sydney&ndash;Hobart rekord. Han har også konstruert turbåter som Adams 40, Mottle 33 og Careel 22. Båtkonstruktøren Graham Radford arbeidede for Adams Yacht Design i perioden 1974-87 og som partner fra 1977.

## Referanser


## Kilder
* 

## Eksterne lenker
* Adams Yachts Sales
Johann Georg Pisendel

**Johann Georg Pisendel** (1687–1755) var en tysk fiolinist og komponist.

## Biografi
Pisendel var femte sønn i en mittelfrankisk kantorfamilie. Faren Simon, som også var organist, stammet fra Markneukirchen i Vogtland.

Etter farens første musikalske undervisning kom Pisendel i 1697 til hoffkapellet i Ansbach hvor han fikk undervisning av Francesco Antonio Pistocchi og Giuseppe Torelli. Selv om hoffkapellet ble redusert i 1703, fikk Pisendel likevel senere ansettelse som fiolinist. I mars 1709 reiste han til Leipzig, og underveis møtte han Bach i Weimar. Under en reise i 1711 ble han kjent med Georg Philipp Telemann i Eisenach og Christoph Graupner i Darmstadt.

Pisendel var ansatt ved Dresdner Hofkapelle fra januar 1712 til sin død i 1755, først som fiolinist og fra 1728 som konsertmester.

## Betydning
Av Pisendels mange reiser fikk et opphold hos Vivaldi i Venezia (1716/17) størst betydning. Pisendel og Vivaldi fikk et nært vennskapsforhold, og Vivaldi skrev mellom 1717 og 1720 fire sonater, fem konserter og en sinfonia med tilegnelsen «fatte p. Mr. Pisendel». Også Tomaso Albinoni og Georg Philipp Telemann dediserte fiolinkonserter til Pisendel.

Etter at han vendte tilbake til Dresden studerte Pisendel komposisjon hos Johann David Heinichen. Blant Pisendels elever var Franz Benda og Johann Gottlieb Graun. Han var også en nær venn av Jan Dismas Zelenka og hjalp til med å utgi noen av hans verker posthumt.

Pisendel var senbarokkens store tyske fiolinvirtuos, og takket være sine personlige egenskaper og pedagogiske ferdigheter vant han tidlig anerkjennelse hos og vennskap med tallrike musikere. Hans virke som konsertmester under dirigenten Johann Adolf Hasse gjorde Dresdner Hofkapelle berømt over hele Europa.

## Musikk
Lite av Pisendels komposisjoner er bevart, men det som finnes er av høy kvalitet.
* Ti fiolinkonserter
* Fire konserter for orkester
* to sonater for fiolin
* En *Sinfonia*
* En *Trio*

## Referanser


## Kilder
* 
* 

## Eksterne lenker
* Information om hoffmusikkprosjektet ved Sachsische Landesbibliothek – Staats- und Universitätsbibliothek Dresden  (Med henvisninger til nettbaserte digitaliserte håndskrifter fra Pisendel-samlingen, deriblant autografer og avskrifter af Pisendel, Vivaldi og andres instrumentalverk)
* 
*
Johann Joachim Quantz

**Johann Joachim Quantz** (1697–1773) var en tysk fløytist, fløytebygger, komponist og Fredrik II av Preussens fløytelærer.

## Biografi
Quantz ble født som det femte barnet til hovsmeden Andreas Quantz i Oberscheden i det nyopprettede Kurfürstentum Braunschweig-Lüneburg. Foreldrene døde tidlig, i 1702 og 1707, og onkelen Justus Quantz som var bymusikant i Merseburg og organisten Johann Friedrich Kiesewetter overtok opplæringen av gutten. Også onkelen døde tidlig, og Quantz' utdanning ble overtatt av etterfølgeren Johann Adolf Fleischhack.

I 1713 begynte Quantz som lærling i Radeberg og ble i 1714 bymusikant i Pirna ved Dresden. Utdannelsen som bymusikant medførte at han lærte å spille fiolin, obo, trompet, zink, valthorn, trombone, blokkfløyte, fagott, cello, gambe og kontrabass. Etter avsluttet utdannelse fikk han i mars 1716 stilling i Dresdens byorkester som oboist og fløytist, og etter to år som oboist i August II av Polens polske kapell.

For å komme videre i karrieren studerte han i 1717 hos Jan Dismas Zelenka og Johann Joseph Fux i Wien. Året etter fikk han undervisning i tverrfløytespill hos den franske fløytisten Pierre-Gabriel Buffardin.

På en studiereise til Italia i årene 1724 til 1726 studerte han kontrapunkt med Francesco Gasparini i Roma, ble kjent med Alessandro Scarlatti i Napoli, sluttet vennskap med kastratsangeren Farinelli og hørte sitt musikalske forbilde Vivaldi i Venezia. I årene fra 1726 til 1727 holdt han til i Paris og London, hvor Georg Friedrich Händel oppfordret ham til å bli. På disse reisene fikk han kjennskap til Wienerklassisismen, som nå var i sin begynnelse.

I 1728 ble han fløytist i det kongelige kapell i Dresden, og underviste den daværende prøyssiske kronprinsen Fredrik i fløytespill. Etter at Fredrik var blitt konge, tilbød han Quantz fordelaktige betingelser om han ville bli kammermusiker og hoffkomponist. Quantz aksepterte og ble også kongens daglige fløytelærer, med privilegium til å kritisere kongens fløytespill. Ellers bygde Quantz fløyter og forbedret tverrfløytens konstruksjon. Han skrev også en lærebok i fløytespill, *Versuch einer Anweisung die Flöte traversière zu spielen*.

Quantz ble ved Fredrik den stores hoff til sin død.

## Verk
Quantz skrev stort sett musikk for tverrfløyte, mer enn 200 fløytesonater, ca. 300 fløytekonserter, 45 triosonater, 9 hornkonserter, fløyteduoer, -trioer, -kvartetter og koralmelodier.

Det meste foreligger som håndskrifter, svært lite ble trykt.

## Referanser


## Kilder
* 
* Horst Augsbach: *Thematisch-systematisches Werkverzeichnis (QV) Johann Joachim Quantz*. Carus, Stuttgart 1997
* 

## Eksterne lenker
* 
* 
* 
* Preussen.de (Homepage der Familie Hohenzollern) zu Johann Joachim Quantz
* Informationen der Quantz-Gesellschaft, Scheden

;Partitur og noter

*
Fluorescens

**Fluorescens** er emisjon av lys av et stoff som har absorbert synlig lys eller annen elektromagnetisk stråling. Det er en form for luminescens. I de fleste tilfeller har det utstrålte lyset en lengre bølgelengde - og derfor lavere energi - enn den absorberte strålingen. Det mest slående eksempel på fluorescens oppstår når absorbert stråling er i den ultrafiolette delen av spekteret, og dermed usynlig for det menneskelige øye, mens det utstrålte lyset er i det synlige området, noe som gir det fluorescerende stoffet en distinkt farge som kan bli sett bare når de utsettes for UV-lys. Fluorescerende materialer slutter å utstråle lys nesten umiddelbart når innkommende stråling stoppes, i motsetning til fosforescerende materialer, som fortsetter å sende ut lys en god stund etterpå.

## Fysiske prinsipper

### Fotokjemi
Fluorescens oppstår når et elektron i en eksitert orbital i et molekyl eller atom, går til ett lavere nivå. Det lavereliggende nivået er lavere i energi og dermed vil dette føre til ett utslipp av et foton.

* Eksitasjon:  S_0 + h \nu_{eks} \to S_1 
* Fluorescens (emisjon):  S_1 \to S_0 + h \nu_{em} + \text{varme} 

Her er en fellesbetegnelse for fotonenergi med *h* = Plancks konstant og *&nu;* = frekvensen til lyset. Den spesifikke frekvenser av eksitert og emittert lys er avhengig av det aktuelle systemet.

S0 kalles grunntilstanden til det fluorescerende molekylet, og S1 er den første (elektronisk) eksitert singlet tilstanden.

## Referanser
Port Foster

**Port Foster** er en bukt på Deceptionøya i øygruppen Sør-Shetlandsøyene i Britisk Antarktis. Port Foster er en av de sikreste havnene i Antarktis.

Deceptionøyas senter er en kaldera som ble formet av et gigantisk vulkanutbrudd, og senere oversvømt. Dette har skapt bukta Port Foster, som er omkring ni kilometer lang og seks kilometer bred. Innløpet til Port Foster er bare et par hundre meter bredt, og kalles Neptunes Bellows («Neptuns blåsebelg»).

Den bentiske sonen i Port Foster er av stor økologisk interesse på grunn av den naturlige forstyrrelsen skapt av vulkansk aktivitet. To områder er beskyttet som «Antarctic Specially Protected Area» (ASPA) nr. 145.

Bukta er oppkalt etter Henry Foster på HMS «Chanticleer», som gjorde magnetiske observasjoner her i 1830.

## Referanser
Birkeland (Sauda)

**Birkeland**, eller **Børkjeland** (offisiell skriveform), er et delområde og to gårder i Sauda kommune. Delområdet dekker østre del av Hereimsdalen nord for Sauda sentrum og strekker seg fra Åbø til enden av dalen på østsiden av *Storelva* samt små boligområder på østsiden av Saudafjorden. Området ble utbygget med store boligfelt på 1950- og 1960-tallet. Næringsvirksomhet i området er stort sett jordbruk, i tillegg til småindustri på Birkelandsmoen og en avdeling av Sauda videregående skole med nasjonal transportfaglinje. Delområdet følger ikke de geografiske grensene for stedet Birkeland.

Delområdet er delt opp i grunnkretsene Hellandsbygda, Løyning/Fiveland, Birkeland, Sønnå og Maldal/Molda

De to gårdene Indre og Ytre Birkeland ligger øst for byen Sauda. Navnets gammalnorske opphav er *Birkiland* som betyr «bjørkested». Tidligere ble navnet skrevet *Birkeland*, men på grunn av at den tradisjonelle uttalen er *børrkjelann* ble skrivemåten endra til *Børkjeland*.

Se også Grunnkretser i Sauda kommune.

## Referanser
Flisa Allianseidrettslag

**Flisa Allianseidrettslag** (stiftet i 1913) er et idrettslag fra Flisa i Åsnes som har mange utøvere innen fotball og håndball. Laget spiller til daglig i 4. divisjon for menn.https://www.fotball.no/fotballdata/klubb/hjem/?fiksId=296 

Seniorlaget spilte kvalifisering for spill i 2. divisjon både i 2008 og 2009. Det ble tap mot henholdsvis FF Lillehammer og Brumunddal.

## Tabellen

## Divisjonsutvikling

## Referanser


## Eksterne lenker
*
Kortbane-EM i svømming 2008

**Europamesterskapet i svømming på kortbane 2008** ble holdt i Rijeka i Kroatia fra torsdag 11. desember til søndag 14. desember 2008. 

## Medaljører
### Medaljetabell

### Forkortelser
* **VR** = Verdensrekord
* **ER** = Europarekord
* **MR** = Mesterskapsrekord
### Herrer

### Kvinner

## Referanser


## Eksterne lenker
* 
* Omegatiming Resultater
Eberhard von Vegesack

**Eberhard Ernst Gotthard von Vegesack** (født 29. mars 1763 i Rostock, død 30. oktober 1818 i Stockholm) var en svensk offiser. 

Han flyttet med foreldrene til Stockholm i 1777, og to år senere ble han pasje for Gustav III. 21 år gammel ble han utnevnt til kornett ved Livregimentet, og tjenestegjorde i den finske krigen fra 1788. I 1811 ble han utnevnt til generalløytnant, og under det norske felttoget i 1814 ledet han de svenske styrkene i Østfold. Etter krigen var han generalinspektør for Hæren fram til sin død.

## Referanser


## Eksterne lenker
* von Vegesack biografi, fra ''Svenskt biografiskt handlexikon'' (svensk)
Erdapfel

:*Ordet Erdapfel er også på eldre tysk og i flere tyske dialekter ordet for «[[potet]]».* 
***Erdapfel*** (tysk, ordrett: *jordeple*) er en globus laget av tyskeren Martin Behaim (1459–1507) mellom 1491 og 1493, sannsynligvis i 1492. Han oppholdt seg da i hjembyen Nürnberg etter å ha vært i Portugal og seilt rundt i fjerne farvann, gjort seg så fortjent at han ble slått til ridder og gjort til medlem av det portugisiske kongehoff. 

Globusen er en av de aller første globuser som noensinne ble laget. Det består av en metallball overtrukket av et kart malt av Georg Glockendon (død 1514). 

Globusen ble til i en tidsalder der europeernes kunnskap om fjerne strender vokste raskt. Den her en diameter på 51 cm. De portugisiske erobringer og oppdagelser i Vest-Asia er på plass, og det eurasiske kontinent og mange av de sørøstasiatiske øyer er i prinsipp på plass, ofte med mange detaljer. 

Intet av Amerika er med, ettersom Kristoffer Columbus ikke var kommet tilbake til Spania derfra – han kom ikke før i mars 1493. Globusen viser det europeiske kontinent vesentlig større enn det korrekte, og et stort osean mellom Europa og Asia, bare fylt med små og mellomstore øyer. Den mytiske Saint Brendan er med, Cipangu (Japan) og andre asiatiske øyer er alt for store. I Øst-Asia finner man navngitt blant annet Tartaria, Cathaja (Kina) og Thebet (Tibet). Feilplassert og anakronistisk, men likevel i rett del av verden, finner man også «Tangut» (vel tangutenes gamle rike).

Det skulle gå ytterligere noen år før man skjønte at man i vest hadde med et helt nytt kontinent å gjøre. Det forstod man generelt ikke før Amerigo Vespucci begynte å publisere sine oppdagelser i 1502. Behaims globus er dermed et av de siste bilder av hvordan europeerne forestilte seg verden rett før Amerika ble oppdaget. Det skulle gå helt til 1507 før det ble laget en globus som viste og benyttet navnet Amerika - den ble laget av Martin Waldseemüller.

Når man valgte å kalle globusen for *Apfel* (eple) kan det henge sammen med at de keiserlige riksregalier ble oppbevart i Nürnberg, og deriblant var selve rikseplet. På noen tyske dialekter er *Erdapfel* et ord for potet, men her er det ingen sammenheng – poteten var ikke kjent i Europa ennå på 1400-tallet.

Globusen stod i et mottagelsesrom i rådhuset i Nürnberg frem til tidlig på 1500-tallet. Så tok familien Behaim hånd om den. Siden 1907 har den vært på Germanisches Nationalmuseum i Nürnberg.

Allerede i 1477 hadde Donnus Nicolaus Germanus laget en globus til pave Sixtus IV. Men intet er kjent om denne.

Behaims *Erdapfel* var en uhyre fremskritt for kartografien, ettersom mån fra da av ikke lenger måtte nøye seg å ha seksjoner av geografien for øynene, men kunne se det hele i mer naturtro utforming. 

## Eksterne lenker
* Beskrivelse og biografi
* Beskrivelse
* The International Coronelli Society for the Study of Globes
Carl Alberg

**Carl  Alberg** (født 1900 i Göteborg, død 31. august 1986 i Marblehead i Massachusetts) var en skipsingeniør og seilbåtkonstruktør. Han studerte skipskonstruksjon ved Chalmers tekniska högskola, men emigrerte til USA i 1925 hvor han arbeidete ved flere av verftene i Massachusetts, bl.a. *George Lawley and Son* i Neponset og på *Bethlehem Steel's Fore River* fabrikken i Quincy. I 1929 ble han hyret av John Gale Alden til å jobbe på design kontoret i Boston. Hos John Alden ble han i 12 år.

Under andre verdenskrig jobbet Alberg for den amerikanske marine med å ombygge fritids- og fiskebåter til mine- og patruljebåter. I 1946 åpnede han sitt eget designkontor i Boston hvor han to år senere ble partner med selgeren og assurandøren Lawrence J. Brengle Jr. Etter Koreakrigen ble han sjefingeniør for Kystvakten, men fortsatte å konstruere seilbåter på fritiden. I 1963 sluttet han ved Kystvakten og begynte i stedet ved Cape Dori Yachts. Da Carl Alberg døde i 1986 hadde han konstruert 56 seilbåtmodeller, 10 av dem for Cape Dori, og mer enn 10&nbsp;000 båter har blitt bygget etter hans tegninger.

## Båtene
Før andre verdenskrig ble yawlen «Tioga Too» (53') og ketchen «Staghound» (39') som ble vinner av Transpacific Race i 1953 og 55. Etter krigen konstruerte han fler store trebåter bl.a. yawlene «Katuna» (52') og «Sea Lion» (67'), men da glassfiber ble tilgjengelig var han rask til å utnytte dette materiale og i 1959 kom hans 28' glassfiberbåt Pearson Triton (28') i produksjon ved Pearson yachts. Da produksjonen stoppet åtte år senere hadde 707 båter forlatt verftet. Senere kom andre kjente båter som Alberg 30, Alberg 35 og Pearson Ensign (22') (der Alberg konstruerte skroget og Pearson resten). Ensign ble siden USAs største entypeklasse med mer enn 1600 båter. Ved Cape Dori konstruerte han bl.a. den 19' langkjølte Cape Dori Typhoon og Cape Dori 28.

Hans glassfiberkonstruksjoner kjennetegnes ved det klassiske utseende og litt spesielle overbygninger med store radier overalt. Dette er en fordel i glassfiberkonstruksjoner da spenninger reduseres og støpearbeidet forenkles. Det fleste av hans konstruksjoner er tungere en gjennomsnittet og er langkjølte. Da langkjølte glassfiberbåter er relativ uvanlige er hans konstruksjoner fremdeles ettertraktede.

## Kilder
* 

## Eksterne lenker
* Alberg 30 side
Pioneer (nybygger)

**Pioneer** eller **pionér** (fra fransk *pionnier*, «nybygger») er en betegnelse for person, organisasjon eller lignende som leder an i en ny måte å gjøre noe bestemt på. En pionér er således en foregangskvinne eller foregangsmann som er banebryter på et bestemt område eller virksomhet.

Om eldre forhold benyttes pioner særskilt om **amerikanske pionerer** i betydningen nybyggere; de som fra 1700-tallet utvandret vestover fra de tretten koloniene på østkysten av Nord-Amerika for å bosette seg og utvikle nye områder på det amerikanske kontinentet.

Konseptet, forståelsen og etoset (karakter og moralske holdning) om den amerikanske pioner går i stor grad før migrasjonen til det vestlige USA, som de ofte er assosiert med, og mange steder som nå regnes som «øst» ble bosatt av pionerer fra enda lenger øst. For eksempel bosatte Daniel Boone, en nøkkelfigur i amerikansk historie, seg i Kentucky, da myten om *Dark and Bloody Ground* («mørke og blodige jord») fortsatt var uutviklet, og at før europeere kom til Kentucky hadde amerikanske urfolk, den innfødte og opphavelige befolkningen, jaktet og kjempet over dette landets ressurser, men hadde aldri bodd fast noe steder.

En viktig utvikling i den vestlige bosetningen var lovene *Homestead Acts* («egne hjem, eiendom»), som ga formell lovgivning for nybyggere som regulerte bosettingsprosessen med liten eller ingen bekymring for de innfødte innbyggerne i landet. De «frie» landområdene som pionerer slo seg ned på var land som en gang var bebodd av amerikanske indianerstammer, og som ble ble fordrevet fra sine forfedres hjemland.

Ulike figurer innen amerikansk folkeminne og litteraturen har karakterisert pioneren som modig og rettskaffen. James Fenimore Coopers *The Deerslayer* (1841), norsk utgave *Hjortedreper - den første krigsstien*, ble den mest suksessrike bøker om pionerlivet i provinsen New York. Laura Ingalls Wilders barnebokserie *Little House on the Prairie*, norsk utgave *Huset på prærien*, utgitt et århundre senere fra 1932 til 1943, men med handling plassert i tid seksti år tidligere, preget senere skildringer av pionerfamilier. Daniel Boone (1734–1820) og Davy Crockett (1786–1836) ble to virkelige personer i pionerhistorien, som senere ble framstilt som helter i bøker, tegneserier og filmer.

## Referanser


## Eksterne lenker
* 
* Autry National Center of the American West – Los Angeles, California
* American West History
Holger Ursin (1934–2016)

**Holger Thorvald Ursin** (1934–2016) var en norsk medisiner og professor i fysiologisk psykologi ved Universitetet i Bergen.

Han tok medisinsk embetseksamen ved Universitetet i Oslo i 1958 og doktorgraden ved samme universitet i 1964.

Fra 1967 til 1974 var Ursin dosent i nevrofysiologi ved Universitetet i Bergen. I 1974 ble han professor i fysiologisk psykologi samme sted. Han var professor ved Institutt for biologisk og medisinsk psykologi ved Det psykologiske fakultet, Universitetet i Bergen. Ursin var også forskningsleder i Uni helse. 

I sitt forskningsvirke konsentrerte Ursin seg særlig om stress og mestring, belastningsplager, psykosomatikk, psykoimmunologi og psykoendokrinologi. Sammen med professor Hege R. Eriksen utviklet han kognitiv aktiveringsteori for stress (CATS).

Det kongelige hoff kunngjorde 10. desember 2008 at kongen utnevnte Ursin til ridder av 1. klasse av St. Olavs Orden «for hans innsats for forskning og utdanning.»

Han vokste opp i Oslo. Han var sønn av Holger Ursin sr. (1902–1982), som var generalsekretær i Høyre. Holger Ursin jr. var, som sin far, formann i Den Konservative Studenterforening i studietiden. Han giftet seg i 1957 med sin medstudent Reidun Ursin (1933–2022), som også ble professor ved Universitetet i Bergen.

## Referanser


## Eksterne lenker
* 
*
Drum and bass

**Drum and bass** (ofte forkortet *drum 'n' bass* eller *d'n'b*) er en elektronisk musikksjanger som utviklet seg til en egen sjanger sent i 1980-årene. Sjangeren er karakterisert av raske rytmer (typisk 160 – 185 slag per minutt) med ekstra mye basstromme- og skarptrommeperkusjon, i tillegg til en bass eller et basslignende instrument. Drum and bass sjangeren bruker også det man kaller en rask "breakbeat" takt.

Populariteten til sjangeren var på sitt kommersielle høydepunkt parallelt med andre dance sjangere, helt på slutten av 1990-tallet og utover på 2000-tallet.

Sjangeren har undersjangere som breakcore, ragga jungle, hardstep, darkstep, techstep, neurofunk, progressive drum and bass, liquid funk, jump up, drill and bass og sambass.

Drum and bass har påvirket mange andre sjangre som hiphop, big beat, dubstep, house, trip hop, ambient musikk, techno men også jazz, rock og pop.

## Kjente artister innen sjangeren
* Goldie
* Idiosyncratic
* Brainshocker
* Pendulum
* Fred V & Grafix 
* Netsky
* Camo & Krooked
* Andy C
* Pendulum
* Noisia
* 1991
* Fox stevenson
* T & sugah
* Koven

## Referanser

## Eksterne lenker
* Drum and bass-musikk
Middelalderfestivalen

**Middelalderfestivalen** arrangeres flere steder i Norge:
* Middelalderfestivalen i Oslo
* Middelalderfestivalen i Tønsberg
* Middelalderfestivalen på Hamar

I tillegg er det en rekke liknende festivaler i andre europeiske land.
Ernest Hilgard

**Ernest Ropiequit «Jack» Hilgard** (født 1904, død 2001) var en amerikansk psykolog. Fra 1933 var han professor ved Stanford University, og ble særlig kjent for sin forskning innen læring, motivasjon, hypnose og psykologiens historie.

Hilgard skrev en rekke lærebøker, inkludert en innføringsbok i psykologi, som kom i mange opplag, og også ble mye brukt i Norge. I 1994 ble Hilgard utnevnt til æresdoktor ved Universitetet i Oslo.

## Referanser


## Eksterne lenker
* slick.org: Ernest R. Hilgard, hypnosis pioneer, 97 – minneord (engelsk)
Fylkesvei 1596

**Fylkesvei 1596** går mellom Tømte og Garmo i Eidsvoll kommune.

Frem til 2019 hadde veien betegnelsen fylkesvei 510 (Akershus).

## Kommuner og knutepunkter

## Referanser




## Eksterne lenker
* Vegvesenets vegkart 
*
Risale-i Nur

**Risale-yi Nur** (oversatt til norsk: «Lysets budskap») er en serie på 15 bøker skrevet av beduizzaman Said Nursi fra Tyrkia. Bøkene er religiøse, knyttet til islam, og tar hovedsakelig for seg vers fra Koranen som blir gjenforttalt på en lettleselig måte. Said Nursi bruker mange virkemidler som sammenlikninger og fortellinger. 

Bøkene ble skrevet på osmansk med det arabiske alfabetet. De ble publisert av Hüsrev Altınbaşak, Hafız Ali, Hafiz Tefik fra Damaskus og Said Nursis elever. Forfatterne startet med å skrive verkene hans i 1925. I perioden da han skrev bøkene ble han fengslet flere ganger fordi tyrkerne tolket bøkene hans som propaganda.

## Liste over bøkene
*Sözler (Ordene)
*Mektubat (Brevene)
*Lem'alar
*Şualar
*Asa'yi Musa
*Barla Lahikasi
*Kastamonu Lahikasi
*Emirdağ Lahikasi
*Tarihçe-yi Hayat
*Işaret-u'l-Caz
*Sikke-yi Tasdik-i Gaybi
*Mesnevi-yi Nuriye
*Iman ve küfür Muvazeneleri
*Muhakemat
*Rumuzat-i Semaniye
The Independent

***The Independent*** er en politisk uavhengig britisk avis. Avisen ble grunnlagt den 7. oktober 1986 av tre journalister som tidligere hadde jobbet for avisen *[[The Daily Telegraph]]*. Avisen leses av over 240&nbsp;000 lesere på dagsbasis, mens søndagsutgaven av avisen leses av over 200&nbsp;000. I 2004 vant avisen prisen for den beste riksdekkende avisen i Storbritannia. Siste papirutgave ble trykket den 26. mars 2016. 

## Referanser


## Eksterne lenker
*
VM i kunstløp 1923

**VM i kunstløp 1923**. Verdensmesterskapet i kunstløp, for par ble arrangert i Kristiania i Norge 21. januar 1923. Singelkonkurransen for kvinner og menn ble arrangert i Wien i Østerrike 27 og 28. januar 1923. 

Fritz Kachler ble verdensmester i kunstløp for menn og Herma Plank-Szabo for kvinner, begge fra Østerrike. Ludowika Jakobsson-Eilers & Walter Jakobsson fra Finland  ble verdensmesterne i parløp. 

## Medaljer

## Resultat
### Menn

### Kvinner

### Par
The Very Best of Ann-Margret

***The Very Best of Ann-Margret*** er det 3. samlealbum til Ann-Margret som ble gitt ut i 2001.

## Sporliste

# «I Just Don't Understand»
# «You're The Boss» (sammen med Elvis Presley)
# «Slowly»
# «Someday Soon»
# «What Am I Supposed To Do?»
# «My Last Date (With You)»
# «Gimme Love»
# «He's My Man»
# «Lovin' Spree»
# «You Sure Know How to Hurt Someone»
# «It Do Me So Good»
# «Bachelor In Paradise»
# «I Wanna Be Loved»
# «The Lady Loves Me» (Take 9) (sammen med Elvis Presley)
VM i kunstløp 1924

**VM i kunstløp 1924**. Verdensmesterskapet i kunstløp for kvinner ble arrangert i Oslo i Norge 16. og 17. februar 1924. Konkurransen for menn og par ble arrangert i Manchester i Storbritannia 26 og 27. februar 1924. 

Gillis Grafström fra Sverige ble verdensmester i kunstløp for menn og Herma Plank-Szabo fra Østerrike for kvinner. Helene Engelmann & Alfred Berger fra Østerrike ble verdensmesterne i parløp. 

## Medaljer

## Resultat
### Menn

### Kvinner

### Par
Marte Rygg Årdal

**Marte Rygg Årdal** (født 5. juli 1992 på Rygg i Gloppen kommune) er en norsk friidrettsutøver som i 2008 vant bronsemedalje i sleggekast under senior-NM, bare 16 år gammel. Hun representerer klubbene Gloppen Friidrettslag og Brodd Idrettslag.

Årdal føyer seg inn i rekken over gode kastere fra Gloppen friidrettslag, og trener der sammen med stortalentet Trude Raad. I 2008 ble hun nummer tre under friidretts-NM i Trondheim, blant 14 kvalifiserte utøvere. Hun havnet bak vinneren Mona Christine Holm og Trude Raad, men presterte ny personlig rekord med 53,88 meter i sitt siste kast. Resultatet rangerer som nummer 6 i verden blant 16-åringer for 2008, og nummer ni gjennom alle tider i Norge.  

Hennes bror Atle Rygg Årdal, innehar norsk bestenotering for 15-åringer i sleggekast med 64,77
meter (med 110 cm lang streng).

## NM-medaljer

## Se også
* Liste over kjente elever ved Firda videregående skole

## Referanser


## Eksterne lenker
*
Vanlig jordløper

* *nemoralis* 
* *prasinotinctus*  

 
 

**Vanlig jordløper** (*Carabus nemoralis*) er en av billene i delgruppen (underfamilien) jordløpere i familiegruppen løpebiller.   Systematikken følger Carabidae of the World.  Vanlig jordløper er trolig den vanligste norske løpebillen og er ikke sjelden, den finnes på mange ulike levesteder.

## Utbredelse
Vanlig jordløper finnes i nesten hele Europa, men er noe sjeldnere helt i sør. Den er utbredt østover i Midtøsten, Asia og i Nord-Amerika. Finnes i Norge.

## Utseende
Vanlig jordløper er mørk, svart, men ofte med et bronsefarget utseende og er mellom 22-26&nbsp;millimeter lang. Slekten *Carabus* er slekten med de «ekte jordløperne».  Beina er lange løpebein, kroppen er elegant bygd. Dekkvingene har lett metallglans og er vanligvis svakt blå-fiolett langs ytterkanten. De er uten lengderibber, men har tre rader med små groper. Antennens tredje og fjerde ledd med en lang børste/børster i spissen, mens leddene ellers er bare (nakne)  og helt uten fine korte hår. (Krever forstørrelse for å se). 
  
Den kan ligne fiolett jordløper, men kan skilles på at vanlig jordløper er mindre (kortere) og bredere, og at dekkvingene har lett metallglans og tydelige lengderekker av punktgroper.  Det finnes også mange andre, store arter i slekten *Carabus*.

## Levevis
Vanlig jordløper er trolig den vanligste norske arten i slekten *Carabus*. Den kan finnes på mange ulike leveområder (habitat), ofte i parker, villahager og på dyrket mark.  De lever som predator på mindre dyr, blant annet insekter og snegler som ellers kunne gjort skade i åkre og hager. De ser ut til å spise mange snegler og kan kanskje være en viktig naturlig fiende for skadearten brunskogsnegl (Arion lusitanicus).  De overvintrer som voksen (imago), nedgravd i et hulrom under en stein eller en rot.

Larvene er mørke og opptil 30&nbsp;mm lange. De lever som predatorer, skjult i øverste laget av jorden.

Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.  

## Referanser




## Litteratur
* Lindroth, C.H. 1985. *The Carabidae Coleoptera of Fennoscandia and Denmark*. Fauna Entomol. Scand. 15 (1) side 1-232.
* Lindroth, C.H. 1986. *The Carabidae Coleoptera of Fennoscandia and Denmark*. Fauna Entomol. Scand. 15 (2) side 233-497.

## Eksterne lenker
* 
* vanlig jordløper - BILDE 1 - Database Carabidae of the World 
* vanlig jordløper - BILDE 2 - Database Carabidae of the World 
* vanlig jordløper - BILDE 3 - Database Carabidae of the World
* vanlig jordløper – Database Carabidae of the World – engelskspråklig
* vanlig jordløper - Fauna Europaea - engelskspråklig
* Norsk Entomologisk forening
Pavlos av Hellas

**Pavlos, titulær konge av Hellas, prins av Danmark** (født 20. mai 1967) er den eldste sønnen til dronning Anne-Marie og Konstantin II av Hellas, som var konge av Hellas fra 1964 til 1973, til det greske monarkiet ble avskaffet. Hans tittel siden 2023 har vært titulær konge av Hellas, som betyr at det kun er symbolsk. 

Etter kong Konstantins død er Pavlos den greske tronens tronpretendent.    

Pavlos er prins Sverre Magnus av Norges fadder.   

## Familie
Kronprinsen hadde ved fødselen en storestøster, Prinsesse Alexia, som ble født i 1965. Kronprinsen bodde i Hellas sammen med familien i et halvt års tid, og måtte sammen med foreldrene og søsteren i desember 1967 flykte fra Hellas. Familien slo seg ned i Roma.

Etter noen år i Italia flyttet familien til London, der de fremdeles er bosatt. I 1995 giftet han seg med Marie-Chantal Miller. De har fem barn sammen: Maria Olympia (f. 1996), Constantine-Alexios (f. 1998), Achileas-Andreas [f. 1999), Odysseas-Kimon (f. 2004) og Aristidis-Stavros (f. 2008).

## Referanser
17. serierunde i Premier League 2008/09

**17. serierunde i Premier League 2008/09** begynte lørdag 13. desember 13:45 med Middlesbrough – Arsenal. 16:00 ble det spilt seks kamper og 18:30 spilte Tottenham hjemme mot Manchester United. Runden ble avslutta søndag 14. desember med Portsmouth – Newcastle 14:30 og Chelsea –West Ham 17:00.

## Kampfakta

***Alle kampfakta er fra BBC Sport**

----

----

----

----

----

----

----

----

----

----

## Eksterne lenker
* Premier League 2008/09: Terminliste og resultater  på altomfotball.no
Fylkesvei 1732

**Fylkesvei 1732** går mellom Sanne og Rognlia i Ringsaker kommune.

Frem til 2019 hadde veien betegnelsen fylkesvei 61 (Hedmark).

## Kommuner og knutepunkter

## Referanser




## Eksterne lenker
* Vegvesenets vegkart 

*
VM i kunstløp 1925

**VM i kunstløp 1925**. Verdensmesterskapet i kunstløp for kvinner ble arrangert i Davos i Sveits 31. januar og 1. februar 1925. Konkurransen for menn og par ble arrangert i Wien i Østerrike 14 og 15. februar 1925. 

Alle gullmedaljene ble vunnet av østerrikere, Willy Böckl ble verdensmester i kunstløp for menn og Herma Plank-Szabo for kvinner, hun vant også parløp sammen med Ludwig Wrede.

## Medaljer

## Resultat
### Menn

### Kvinner

### Par
Ann-Margret’s Christmas Carol Collection

***Ann-Margret's Christmas Carol Collection*** er det 8. studioalbumet til Ann-Margret som ble gitt ut i 2004.

## Sporliste

# «The Christmas Song»
# «Jingle Bells»
# «I'll Be Home For Christmas»
# «What Child Is This?»
# «Have Yourself a Merry Little Christmas»
# «Go Tell It On The Mountain»
# «I Heard The Bells On Christmas Day»
# «O Come All Ye Faithful»
# «The Manger Song»
# «God Rest Ye Merry Gentlemen»
# «Silent Night»
# «Jesus Loves Me»

## Eksterne lenker
*
Karstadt

**Karstadt** er et tysk varehusselskap som ble grunnlagt 14. mai 1881 i Wismar av Rudolph Karstadt. Karstadt-magasiner fantes etterhvert i mange større tyske byer, med rulletrapper og heis i eget fleretasjes bygg sentralt i bykjernen. Husene var ofte tegnet av kjente arkitekter.

Karstadt ble fra 1999 en del av KarstadtQuelle AG, Europas største varehus- og postordreselskap. Dette selskapet skiftet i 2007 navn til Arcandor. Sammenslåingen av Karlstadt og Quelle AG ga blant annet kontrollen over Berlins store og kjente varehus Kaufhaus des Westens (KaDeWe), som fortsatte under eget navn.

Den 25. mars 2019 presenterte Karstadt & Galeria Kaufhof den nye logoen til det fusjonerte selskapet **Galeria Karstadt Kaufhof**. De lanserte også sin nye nettside *galeria.de* samme dag.

## Referanser


## Eksterne lenker
*
God Is Love: The Gospel Sessions

***God Is Love: The Gospel Sessions*** er det 7. studioalbumet til Ann-Margret som ble gitt ut i 2001. Med seg på albumet har hun James Blackwood, The Jordanaires og The Light Crust Doughboys. Albumet ble nominert til en Grammy i kategorien "Best Southern, Country, or Bluegrass Gospel Album".

## Sporliste

# «Sending Me You»
# «The High Road»
# «He's Got The Whole World In His Hand»
# «Keep Looking Up»
# «Peace in the Valley»
# «Low Singing Bass»
# «Am A Pilgrim»
# «Carry My Boat»
# «In the Garden»
# «Looking Through A Stained Glass Darkly»
# «God's Silver Soldiers»
# «The Hallelujah Yodel Lady»

## Eksterne lenker
Arcandor

**Arcandor AG**  (kalt *KarstadtQuelle AG* frem til 2007) er et tysk holdingselskap lokalisert i Essen. Selskapet er involvert i postordre- og internettbutikker, kjøpesentre og turistvirksomhet. Selskapet ble etablert i 1999 da kjøpesenterkjeden Karstadt AG og Quelle AG slo seg sammen til KarstadtQuelle AG, og dette selskapet skiftet så i 2007 til dagens navn.

## Eksterne lenker
*
Europavei 121

**Europavei 121** går mellom Samara i Russland og grensen mellom Turkmenistan og Iran. Veien er rundt 2700 km.

Hele traséen: Samara – Uralsk – Atyrau – Beineu – Shetpe – Zhetybai – Fetisovo – Bekdash – Türkmenbaşy – Serdar (tidligere navn Gyzylarbat).

## Knutepunkter
}

|}

## Eksterne lenker
VM i kunstløp 1926

**VM i kunstløp 1926**. Verdensmesterskapet i kunstløp for kvinner ble arrangert i Stockholm i Sverige 7. og 8. februar 1926. Konkurransen for menn og par ble arrangert i Berlin i Tyskland 13. og 14. februar 1926. 

Willy Böckl ble verdensmester i kunstløp for menn og Herma Plank-Szabo for kvinner begge fra Østerrike. Andrée Joly og Pierre Brunet fra Frankrike ble verdensmester i parløp.  

## Medaljer

## Resultat
### Menn

### Kvinner

### Par
Fylkesvei 71 (Hedmark)

**Fylkesvei 71 (Fv71) i Hedmark** går mellom Stavsberg og Benterud i Hamar kommune. Veien er 1,0&nbsp;km lang.

2019 ble veien del av fylkesvei 1656.

## Kommuner og knutepunkter

## Referanser


## Eksterne lenker
* Vegvesenets vegkart
VM i kunstløp 1927

**VM i kunstløp 1927**. Verdensmesterskapet i kunstløp for menn ble arrangert i Davos i Sveits 5. og 6. februar 1927. Konkurransen for kvinner ble arrangert i Oslo i Norge 19 og 20. februar 1927 og konkurransen for par ble arrangert i Wien i Østerrike 22 og 23. februar 1927.

Willy Böckl fra Østerrike ble verdensmester i kunstløp for menn og norske Sonja Henie for kvinner. Herma Szabo og Ludwig Wrede fra Østerrike ble verdensmestre i parløp.  
 
## Medaljer

 
## Resultat
### Menn

### Kvinner

### Par
Fylkesvei 87 (Hedmark)

**Fylkesvei 87 (Fv87) i Hedmark** gikk mellom Voll og Bekkesvea på Hamar. Veien vaer 840 meter lang.

2019 ble veien del av fylkesvei 1770.

## Kommuner og knutepunkter

## Referanser


## Eksterne lenker
* Vegvesenets vegkart
Johann Peter Kellner

**Johann Peter Kellner** (1705–1772) var en tysk komponist og en mulig elev av Johann Sebastian Bach.

Kellner var sønn av en kjønrøk-handler og var tiltenkt å følge i farens spor. Men han var musikkinteressert allerede som barn og lærte sang av kantoren Johann Peter Nagel og tangentinstrumenter av Johann Heinrich Nagel. I 1720 studerte Kellner et år med organisten Johann Schmidt i Zella.

Fra 1732 til 1733 fikk Kellner undervisning i komposisjon av Hieronymus Florentinus Quehl, kantor ved St. Marien-Kirche i Suhl. Fra 1733 og livet ut var Kellner kantor i St. Laurentius-Kirche i Gräfenroda.

Også sønnen Johann Christoph Kellner og broren Johann Andreas Kellner (1724–1785) var komponister.

## Eksterne lenker
* 
* ''Johann-Peter-Kellner-Gesellschaft'', biografi og annet stoff om Kellner
* 

## Referanser
Harvester of Sorrow

**Harvester of Sorrow** er den sjette sangen på Metallicas album fra 1988, …And Justice for All. Sangen ble for første gang spilt på Monsters of Rock Tour, et par måneder før utgivelse av albumet. Den ble også utgitt som single i Storbritannia 19. august 1988.

## Sporliste
CD-single:
#"Harvester of Sorrow" (05:42)
#"Breadfan" (05:44)
#"The Prince" (04:26)

Promo 7" single:
Both sides:
#"Harvester of Sorrow" (05:42)

12" single:
Side A:
#"Harvester of Sorrow" (05:42)

B-side:
#"Breadfan" (05:44)
#"The Prince" (04:26)

## Referanser


## Eksterne lenker
*
Marans

**Marans** er en fransk by og kommune, som ligger i departementet Charente-Maritime og regionen Nouvelle-Aquitaine, vest i Frankrike. Det bor  (1999) mennesker der, arealet er på 82,49 km², altså bor det 53 innb./km².

## Se også
* Maran, hønserase

## Referanser


## Eksterne lenker
*
Fylkesvei 1792

**Fylkesvei 1792** går mellom Engum og Imerslund i Hamar kommune.

Frem til 2019 hadde veien betegnelsen fylkesvei 101 (Hedmark).

## Kommuner og knutepunkter

## Referanser




## Eksterne lenker

* Vegvesenets vegkart
Johann Christian Kittel

**Johann Christian Kittel** (1732–1809) var en tysk organist og komponist.

## Liv og virke
Kittel reiste til Leipzig for å studere hos Johann Sebastian Bach. Som en av Bachs siste elever nøt Kittel en høy aktelse i samtiden og underviste mange av sine egne elever i Bachs tradisjon.

Kittels orgelspill ble beundret av blant annet Goethe, Johann Gottfried von Herder og Christoph Martin Wieland.

Kittel komponerte hovedsakelig for orgel. Han anvendte Bach-aktige elementer og impulser fra Joseph Haydn og Wolfgang Amadeus Mozart, som han holdt svært høyt.

## Musikk

* *6 Sonaten ... nebst einer Fantasie* (Gera, 1789)
* *6 Veränderungen, über ... Nicht so traurig* (St. Petersburg, 1797)
* *Der angehende praktische Organist, oder Anweisung zum zweckmässigen Gebrauch der Orgel bei Gottesverehrungen in Beispielen*, 3 volumes (Erfurt, 1801-1808)
* *Vierstimmige Choräle mit Vorspielen ... für die Schleswig-Hollsteinischen Kirchen*, 2 volumes (Altona, 1803)
* *24 Choräle mit 8 verschiedenen Bässen über eine Melodie*, ed. J.C.H. Rinck (Offenbach, 1811)
* *Grosse Präludien*, 2 volumes (Leipzig)
* *24 kurze Choralvorspiele* (Offenbach)
* *Variationen über 2 Choräle* (Leipzig)
* *24 leichte Choral-Vorspiele* (Bonn og Köln)


## Referanser


## Kilder
* 
* 

## Litteratur
* Steffen Raßloff: ''Johann Christian Kittel – Bachs letzter Schüler.''. I Thüringer Allgemeine 7. september 2013.

## Eksterne lenker
* 
*
Kortbane-EM i svømming

**Europamesterskapet i [[svømming]] på kortbane** holdes hvert vinter, vanligvis i desember. I kortbane-EM konkurrerer man i basseng som måler 25 m, til forskjell fra langbane-EM, hvor olympisk lengde på 50 m er gjeldende. Mesterskapet organiseres av LEN – Europa. Før 1996 ble konkurransen kalt EM i sprintsvømming.

## Eksterne lenker
* 
* SwimRankings.net: Resultater
Lenore Kight-Wingard

**Lenore Kight-Wingard** (1911–2000) var en amerikansk svømmer som deltok i De olympiske leker i 1932 i Los Angeles og 1936 i Berlin.

Kight vant en olympisk sølvmedalje i svømming under OL 1932 i Los Angeles. Hun kom på andreplass i finalen på 400 meter fri, 0,1 sekund bak sin landsmann Helene Madison som vant med tiden 5.28,5 som var ny verdensrekord.

Fire år senere, under Sommer-OL 1936 i Berlin, kom hun på tredjeplass på 400 meter fri bak Rie Mastenbroek fra Nederland og danske Ragnhild Hveger.
 
## OL-medaljer
* 1932  Los Angeles -  Sølv i svømming, 400 meter fri  USA 
* 1936  Berlin -  Bronse i svømming, 400 meter fri  USA

## Referanser


## Eksterne lenker
*
…And Justice for All (sang)

**…And Justice for All** er en sang av Metallica.

Sangen er spor nummer to på albumet *[[…And Justice for All (album)|…And Justice for All]]* fra 1988. De foregående albumene *[[Master of Puppets]]* og *[[Ride the Lightning]]* hadde også tittelsangene som spor nummer to. Denne trenden ble avsluttet med dette albumet etter som albumet *[[Metallica (album)|Metallica]]* ikke hadde et tittelspor.

## Sangtekst
Teksten i sangen handler i all hovedsak om korrupsjon og om hva som skjer når penger blir viktigere enn sannheten. Det er høyst trolig at sangen har blitt inspirert av filmen med samme navn fra 1976 med Al Pacino i hovedrollen. Filmen handler om en advokat som er lei av rettssystemet, og sliter med frustrasjonen av at mordere går fri, mens mange uskyldige blir fengslet og drept.

## Sporliste
#"…And Justice for All (Redigert)" 5:58
#"…And Justice for All (LP versjon)" 9:45

## Referanser


## Eksterne lenker
*
Dark Horse

***Dark Horse*** er det sjette musikkalbumet til det canadiske rockebandet Nickelback. Albumet ble gitt ut i 2008. 

## Sporliste
# «Something in Your Mouth» – 3:38
# «Burn It to the Ground» – 3:30
# «Gotta Be Somebody» – 4:13
# «I'd Come for You» – 4:22
# «Next Go Round» – 3:45
# «Just to Get High» – 4:02
# «Never Gonna Be Alone» – 3:47
# «Shakin' Hands» – 3:39
# «S.E.X» – 3:55
# «If Today Was Your Last Day» – 4:08
# «This Afternoon» – 4:34

**Singler;**
# *«Something in Your Mouth»*
# *«Gotta Be Somebody»*

## Kilder
* 

## Eksterne lenker
*
Johann Christoph Kellner

**Johann Christoph Kellner** (1736–1803) var en tysk organist og komponist.

## Biografi
Kellners var sønn av den tyske komponisten Johann Peter Kellner. I 1754 gikk han på latinskole i Gotha, fra 1755 fikk han undervisning i satslære på hjemstedet Gräfenroda. Samme år startet han med å komponere sin første kantate-årgang under farens oppsyn.

I 1762 reiste Kellner gjennom Tyskland og Nederland, og tilbake igjen i Gräfenroda startet han i 1763 med sin *andre kantate-årgang*.  I 1764 ble han organist i Kassel, fra 1772 hofforganist og kantor i den lutherske kirka. Han ble i disse stillingene livet ut.

## Musikk
Kellner skrev en avhandling i musikkteori *Grundriss des Generalbasses*, op.16 pt.1 (Kassel, 1783, 1796), som han hadde stor suksess med.

De fleste av Kellners komposisjoner er for tangentinstrumenter og skrevet i en galant stil som påminner om farens komposisjoner, med homofone teksturer og sangbare melodier. Konsertene for cembalo eller piano peker framover mot den klassisistiske konserten og deler fellestrekk med hans samtidige C. P. E. Bach. Mange av Kellners verk var populære i samtiden.

## Referanser


## Eksterne lenker
*
GOAL!

**GOAL!** er en filmtrilogi om det unge meksikanske fotballtalentet Santiago Muñez (spilt av Kuno Becker).

## Goal!, The Impossible Dream
«Santi» må flykte med familien sin fra Mexico til USA, nærmere bestemt Los Angeles. Da er han 10 år gammel. Der spiller han fotball for det lokale guttelaget. Når han blir ti år eldre, blir han oppdaget av tidligere agent og fotballproff Glen Foy (spilt av Stephen Dillane), fra Newcastle. Etter mye fram og tilbake får Santiago lov til å prøvespille for Newcastle. Han gjør det ikke særlig bra, for været er forferdelig. Han sklir og faller i søla veldig ofte. Men Santi får det til senere, og spiller for B-laget. Før den første kampen mister han inhalatoren sin på gulvet, og en av spillerne tråkker på den, så den knuses. Derfor spiller Santi dårligere enn noensinne. Derfor vil treneren sparke ham. Men den nylig kjøpte engelske Newcastle-spilleren Gavin Harris (spilt av Alessandro Nivola) klarer å få han til å ombestemme seg, ved å forsvare Santiago. Santiago beholder jobben, og scorer det avgjørende målet mot rivalen Liverpool.

## Goal! 2, Living The Dream
Newcastles beste spiller Santiago Muñez er på restaurant. Inn døren til restauranten kommer agenten hans Glen Foy. Han kommer med en viktig beskjed. Real Madrid vil ha et møte med Newcastle, fordi de vil kjøpe han. Klubbene blir enige, og Santiago blir en Real Madrid-spiller. Der spiller også Gavin Harris, hans tidligere kamerat fra Newcastle. Santiago debuterer med å score et mål i Champions League. Real Madrid kommer seg helt til finalen. det står 2-2 etter 90 minutter, og da blir Santiago felt. Det blir frispark i perfekt posisjon for David Beckham, som vinner Mesterligaen med Real Madrid.

## Goal! 3: Taking on the world

Utgitt i Storbritannia, 15 Juni 2009 på DVD og Blu-ray
Mama Said

**«Mama Said»** er den sjette sangen og tredje single utgivelsen fra Metallicas 1996 studioalbum, Load. Sangen handler om en ung gutt som plutselig må finne en måte å leve uten moren sin. Sangen er veldig spesiell for vokalist og låtskriver, James Hetfield ettersom sangen handler om morens død av kreft.

## Referanser


## Eksterne lenker
*